Mannen fra Snåsa

Mannen fra Snåsa er en dokumentarfilm fra 2016 regissert av Margreth Olin. Filmen skildrer helbrederen Joralf Gjerstad som av sine tilhengere påstås ha overnaturlige helbredende evner. Filmen hadde verdenspremiære på Tromsø Internasjonale Filmfestival i 2016.

 Anmeldelser  
Både P3s og VGs anmeldere gav filmen terningkast 5. Ifølge P3 filmpolitiets Birger Vestmo var filmen  «konsentrert og engasjert gjennom hele spilletiden»p3.no Mannen fra Snåsa - Dypt fengslende dokumentarfilm 18.01.2016 Ifølge VGs Jon Selås var den en «interessant, belysende, morsom, rørende og berørende film»vg.no Filmanmeldelse: «Mannen fra Snåsa» Vakkert portrett av en godhetstyrann 18.01.2016
Ingunn Økland i osloby.no gav den terningkast 3 og kritiserte filmen for å tvinge fram ønsket resultat av behandingen «Med regissør og fotograf på plass i rommet, blir pasientene også en slags realityskuespillere.»osloby.no Propaganda for Snåsamannen  20.01.2016

Aftenpostens anmelder var lite begeistret og gav den terningkast tre. Anmelderen omtalte filmen som propaganda og mente den bar preg av at filmskaperen forsøker å overtale seerne til å tro på Snåsamannens påståtte evner.Aftenposten kultur - Propaganda for Snåsamannen (21.1.2016, s.8)

 Referanser 

 Eksterne lenker 


Kategori:Dokumentarfilmer fra 2010-årene
Kategori:Norskspråklige filmer
Kategori:Norske dokumentarfilmer
Kategori:Biografiske dokumentarfilmer